KBANK เตือนอัพเดท “เคพลัส” เพิ่ม 2 ฟีเจอร์ใหม่ ป้องกันภัยไซเบอร์
KBANK เตือนอัพเดท “เคพลัส” เพิ่ม 2 ฟีเจอร์ใหม่ “ปกป้องข้อมูลสำคัญ-รหัสธุรกรรม” คุ้มครองอันตรายจากภัยไซเบอร์
KBANK เตือนอัพเดท “เคพลัส” เพิ่ม 2 ฟีเจอร์ใหม่ “ปกป้องข้อมูลสำคัญ-รหัสธุรกรรม” คุ้มครองอันตรายจากภัยไซเบอร์
13 มี.ค. 2566

ธนาคารกสิกรไทย จำกัด (มหาชน) หรือ KBANK ออกประกาศเตือนอัพเดท K PLUS ให้เป็นเวอร์ชันล่าสุด (5.16.10) เพื่อเพิ่มความปลอดภัยในการใช้งาน รวมถึงปกป้องข้อมูลสำคัญ รูปภาพ หรือรหัสธุรกรรมในมือถือของทุกคนให้ปลอดภัยไปอีกขั้น ด้วย 2 ฟีเจอร์ใหม่
1.ระบบช่วยตรวจจับการเปิดใช้งาน “การเข้าถึงแบบพิเศษ” (Accessibility Service) หากจำเป็นต้องใช้งาน ต้องยืนยันตัวตนด้วยใบหน้าก่อนเสมอ
2.เพิ่มการยืนยันตัวตนด้วยใบหน้า เมื่อทำการ “ปรับเพิ่มวงเงินทำรายการต่อวันผ่าน K PLUS” K PLUS เวอร์ชันนี้ จะช่วยป้องกันไม่ให้ใครมาทำธุรกรรมแทนคุณได้ และช่วยป้องกันแอปฯ ปลอมที่แฝงโปรแกรมมัลแวร์ (Malware) จากมิจฉาชีพ ให้ไม่สามารถควบคุมและสั่งการต่างๆ ในระบบมือถือได้ เพราะ Accessibility Service แม้จะเป็นระบบที่ดี ช่วยอำนวยความสะดวกให้กับผู้ใช้งาน รวมถึงช่วยเหลือผู้ที่มีความบกพร่องบางประการ แต่ก็มีข้อเสีย ทำให้ผู้อื่นควบคุมมือถือได้เหมือนเจ้าของนั่นเอง
ดังนั้น ควรถอนการติดตั้งแอปฯ ที่ไม่ได้มากับมือถือ หรือไม่ได้โหลดจาก Google Play Store หรือปิด Accessibility Service ในขณะไม่ได้ใช้งานเสมอ จะช่วยให้เซฟมากยิ่งขึ้น